钦定古今图书集成/明伦汇编/氏族典/第346卷 > 周喜同
## 钦定古今图书集成/明伦汇编/氏族典/第346卷 > 周喜同

按《元史喜同传》：“喜同，周姓，河西人。初为后宫卫士，众
称其才，选充承徽寺经历，再调南阳县达鲁花赤。妖
贼起，取南阳，喜同守西门，望见贼势盛，即以死自许，
策厉义兵，奋力与贼搏，贼退去。明日复至，与战甚力。
贼知无后援，战愈急，南阳遂陷。喜同身被数创，不能
斗，遂见执，为所杀。妻邢氏闻喜同死，帅家僮数人出”
走，遇贼，夺贼刀斫之，且骂且前，亦见杀。一家死者二
十馀人。